Κώστας Φυτιρής

Ο Κώστας Φυτιρής (γενν. 28 Δεκεμβρίου 1960) είναι Κύπριος πολιτικός και απόστρατος αξιωματικός του Ναυτικού, ο οποίος υπηρετεί ως Υπουργός Δικαιοσύνης και Δημόσιας Τάξεως της Κυπριακής Δημοκρατίας από τον Δεκέμβριο του 2025.

Υπηρέτησε για σχεδόν τέσσερις δεκαετίες στην Εθνική Φρουρά, από όπου αφυπηρέτησε το 2018 με τον βαθμό του Υποναύρχου. Είναι ιδιαίτερα γνωστός για τη μακρά του θητεία στη Μονάδα Υποβρυχίων Καταστροφών (ΜΥΚ), όπου υπηρέτησε για δεκατρία έτη, καθώς και για τη διοίκηση του Κέντρου Συντονισμού Έρευνας και Διάσωσης (ΚΣΕΔ) κατά την περίοδο 2010–2018. Είναι ο βασικός συντάκτης του Εθνικού Πλαισίου Διαχείρισης Κρίσεων «ΖΗΝΩΝ» και εκ των αρχιτεκτόνων της ανθρωπιστικής πρωτοβουλίας «Αμάλθεια».

Βιογραφία 

Πρώτα χρόνια και εκπαίδευση
Ο Φυτιρής γεννήθηκε στο Παραλίμνι στις 28 Δεκεμβρίου 1960.  
Εισήχθη στην Ανώτατη Σχολή Ναυτικών Δοκίμων το 1978 και αποφοίτησε το 1982 με τον βαθμό του Σημαιοφόρου.

Παρακολούθησε σειρά ανώτερων στρατιωτικών σχολών, μεταξύ των οποίων η Ανώτατη Ναυτική Σχολή Πολέμου, η Ανωτάτη Σχολή Εθνικής Άμυνας, η Σχολή Υποβρυχίων και η Σχολή Υποβρυχίων Καταστροφών (ΟΥΚ) του Πολεμικού Ναυτικού. Το 1987–1989 σπούδασε Πολιτικός Μηχανικός στη Σχολή Μηχανικού στην Αθήνα.

Στρατιωτική καριέρα

Μετά την αποφοίτησή του, υπηρέτησε ως νεαρός αξιωματικός σε ταχέα περιπολικά και υποβρύχια του Ναυτικού.

Το 1990 τοποθετήθηκε στη Μονάδα Υποβρυχίων Καταστροφών (ΜΥΚ). Υπηρέτησε για δεκατρία συνεχή έτη (1990–2003), καταλαμβάνοντας όλες τις κύριες επιχειρησιακές θέσεις και καταλήγοντας Διοικητής της ΜΥΚ.

Κατά την περίοδο αυτή η ΜΥΚ ενίσχυσε τις επιχειρησιακές της δυνατότητες στους τομείς υποβρυχίων καταστροφών, καταδύσεων και ναυτικών ειδικών επιχειρήσεων.

Επιχειρησιακά και επιτελικά καθήκοντα
Μετά τη ΜΥΚ υπηρέτησε ως Διευθυντής Επιχειρήσεων του Ναυτικού (2003–2005) και στη συνέχεια ως Διευθυντής Επιχειρήσεων στο Γενικό Επιτελείο Εθνικής Φρουράς (2006–2010).

Την περίοδο 2014–2018 διετέλεσε Διευθυντής του Επιτελείου του Υπουργού Άμυνας (ΕΠΥΠΑΜ) και Διευθυντής της Εθνικής Αρχής Ασφαλείας.

Από το 2011 υπηρετεί ως εθνικός συντονιστής θεμάτων ασφάλειας και τεχνικής υποστήριξης για υπεράκτιες γεωτρήσεις στην ΑΟΖ της Κυπριακής Δημοκρατίας.

Διοικητής του ΚΣΕΔ
Από τον Ιούλιο του 2010 έως τον Δεκέμβριο του 2018 υπηρέτησε ως Διοικητής του Κέντρου Συντονισμού Έρευνας και Διάσωσης (ΚΣΕΔ).  

Κατά τη θητεία του το ΚΣΕΔ εκσυγχρονίστηκε σημαντικά, ενίσχυσε τη διακλαδικότητα και ανέλαβε σειρά σημαντικών επιχειρήσεων έρευνας και διάσωσης. Ο Φυτιρής ήταν επικεφαλής της άσκησης «ΑΡΓΟΝΑΥΤΗΣ» για σειρά ετών.

Στοιχεία για τη θητεία του καταγράφονται και σε επίσημα κρατικά επιχειρησιακά σχέδια.

Σχεδιασμός διαχείρισης κρίσεων
Ο Φυτιρής είναι ο βασικός συντάκτης του Εθνικού Πλαισίου Διαχείρισης Κρίσεων «ΖΗΝΩΝ», το οποίο εγκρίθηκε από το Υπουργικό Συμβούλιο το 2013.

Πρωτοβουλία «Αμάλθεια»
Κατά την περίοδο 2024–2025 συμμετείχε ως συντάκτης και επιχειρησιακός σχεδιαστής στην ανθρωπιστική πρωτοβουλία «Αμάλθεια», τον θαλάσσιο διάδρομο Κύπρου–Γάζας.

Μεταστρατιωτική δραστηριότητα
Αποστρατεύτηκε στις 28 Δεκεμβρίου 2018 με τον βαθμό του Υποναυάρχου.  Από το 2019 μέχρι το 2025 υπηρέτησε ως Chief Marina Officer στη Μαρίνα Αγίας Νάπας.

Πολιτική καριέρα
Στις 5 Δεκεμβρίου 2025 διορίστηκε Υπουργός Δικαιοσύνης και Δημόσιας Τάξεως από τον Πρόεδρο Νίκο Χριστοδουλίδη.

Προσωπική ζωή
Αναφέρεται ότι είναι παντρεμένος και πατέρας 2 παιδιών.

Παραπομπές

Εξωτερικοί σύνδεσμοι
 Κέντρο Συντονισμού Έρευνας και Διάσωσης (ΚΣΕΔ)
 Προεδρία της Δημοκρατίας

Κατηγορία:1960
Κατηγορία:Κύπριοι στρατιωτικοί
Κατηγορία:Υπουργοί Δικαιοσύνης της Κύπρου
Κατηγορία:Εθνική Φρουρά Κύπρου
Κατηγορία:Κύπριοι πολιτικοί